Trofej jeleňa, ktorého ulovil v roku 1961 Juraj Höher na Poľane, môžeme považovať za najznámejšiu a najvýznamnejšiu jeleniu trofej vtedajšieho Československa. Bola to prvá trofej z voľnej prírody, ktorá prekonala "magickú hranicu" 240 bodov CIC a na dlhých 29 rokov neohrozene viedla rebríček najsilnejších jeleních trofejí Československa. Ing. Juraj Höhler bol nielen nadšeným poľovníkom, ale aj významnou lesníckou osobnosťou. Dňa 14. apríla 2023 uplynulo sto rokov od narodenia Ing. Juraja Höhera. Preto si túto významnú lesnícku a poľovnícku osobnosť pripomíname záverečnou časťou príbehu ulovenia jeho rekordného jeleňa.